তাসনিম খলিল
তাসনিম খলিল একজন নির্বাসিত বাংলাদেশি সাংবাদিক যিনি সুইডেনভিত্তিক অনুসন্ধানী ও জনস্বার্থ বিষয়ক ইন্টারনেটভিত্তিক সংবাদমাধ্যম নেত্র নিউজের প্রধান সম্পাদক। এর আগে তিনি ডেইলি স্টারের হয়ে কাজ করেছিলেন এবং সিএনএন-এর একজন স্ট্রিংগার এবং হিউম্যান রাইটস ওয়াচের পরামর্শদাতা ছিলেন। ২০০৬-২০০৮ বাংলাদেশে জরুরি অবস্থার সময় ১১ মে ২০০৭ এ তাঁকে আটক করা হয়েছিল এবং বাংলাদেশের গোয়েন্দা সংস্থা-ডিজিএফআই হেফাজতে থাকাকালীন নির্যাতন করা হয়েছিল। খলিল বর্তমানে সুইডেনের আরেব্রোতে বসবাস করছেন, যেখানে তিনি মানবাধিকার ইস্যুতে দৃষ্টি নিবদ্ধ করা একটি বিশ্ব সংবাদ পত্রিকা ইন্ডিপেন্ডেন্ট ওয়ার্ল্ড রিপোর্টের প্রকাশক এবং সম্পাদক ছিলেন।